title: A Tanács (EU) 2018/1929 végrehajtási rendelete (2018. december 10.) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról

text:
                  10.12.2018

                  HU

                  Az Európai Unió Hivatalos Lapja

                  LI 313/1

         A TANÁCS (EU) 2018/1929 VÉGREHAJTÁSI RENDELETE
         (2018. december 10.)
         az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló, 2014. március 17-i 269/2014/EU tanácsi rendeletre (1) és különösen annak 14. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2014. március 17-én elfogadta a 269/2014/EU rendeletet.

                     (2)

                     A Tanács úgy véli, hogy az úgynevezett „Donyecki Népköztársaságban” és „Luganszki Népköztársaságban”2018. november 11-én tartott úgynevezett „választások” megrendezését követően kilenc személyt fel kell venni a korlátozó intézkedések hatálya alá tartozó személyeknek, szervezeteknek és szerveknek a 269/2014/EU rendelet I. mellékletében foglalt jegyzékébe.

                     (3)

                     A 269/2014/EU rendelet I. mellékletét ezért ennek megfelelően módosítani kell,

               ELFOGADTA EZT A RENDELETET:

            1. cikk
            Az e rendelet mellékletében felsorolt személyek felvételre kerülnek a 269/2014/EU rendelet I. mellékletében foglalt jegyzékbe.

            2. cikk

               Ez a rendelet az Európai Unió Hivatalos Lapjában való kihirdetésének napján lép hatályba.

               Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. december 10-én.

                  a Tanács részéről

                  az elnök

               F. MOGHERINI

            (1)  HL L 78., 2014.3.17., 6. o.

            MELLÉKLET
            A korlátozó intézkedések hatálya alá tartozó személyeknek a 269/2014/EU rendelet I. mellékletében foglalt jegyzéke a következő személyekkel egészül ki:

                           Név

                           Azonosító adatok

                           Indokolás

                           A jegyzékbe vétel dátuma

                           „167.

                           Olga Valerievna POZDNYAKOVA/Olga Valeryevna POZDNYAKOVA
                           (Ольга Валерьевна ПОЗДНяКОВА)
                           Olga Valeriyivna POZDNYAKOVA
                           (Ольга Валеріївна Позднякова)

                           Születési idő: 1982.3.30.
                           Születési hely: Sahti, Rosztovi terület, Szovjetunió

                           Az úgynevezett »Donyecki Népköztársaság«»Központi Választási Bizottságának«»elnöke«. E minőségében részt vett az úgynevezett »Donyecki Népköztársaságban«2018. november 11-én tartott úgynevezett »választások« megszervezésében, ezzel aktívan támogatott és végrehajtott olyan tevékenységeket és politikákat, amelyek aláássák Ukrajna területi integritását, szuverenitását és függetlenségét, és hozzájárult Ukrajna további destabilizálásához.

                           2018.12.10.

                           168.

                           Elena Valerievna KRAVCHENKO/Elena Valeryevna KRAVCHENKO
                           (Елена Валериевна КРАВЧЕНКО)
                           Olena Valeriyivna KRAVCHENKO
                           (Олена Валеріївна Кравченко)

                           Születési idő: 1983.2.22.
                           Születési hely: Szverdlovszk (Jekatyerinburg), Szovjetunió

                           Az úgynevezett »Luganszki Népköztársaság«»Központi Választási Bizottságának«»elnöke«. E minőségében részt vett az úgynevezett »Luganszki Népköztársaságban«2018. november 11-én tartott úgynevezett »választások« megszervezésében, ezzel aktívan támogatott olyan tevékenységeket és végrehajtott olyan politikákat, amelyek aláássák Ukrajna területi integritását, szuverenitását és függetlenségét, és hozzájárult Ukrajna további destabilizálásához.

                           2018.12.10.

                           169.

                           Leonid Ivanovich PASECHNIK
                           (Леонид Иванович ПАСЕЧНИК)
                           Leonid Ivanovych PASICHNYK
                           (Леонід Іванович ПАСІЧНИК)

                           Születési idő: 1970.3.15.
                           Születési hely: Vorosilovgrád – Luhanszk, Vorosilovgrádi terület, Ukrán SZSZK

                           Az úgynevezett »Luganszki Népköztársaság«»megválasztott vezetője«. Azzal, hogy elvállalta e tisztséget és e minőségben eljár, aktívan támogatott és végrehajtott olyan tevékenységeket és politikákat, amelyek aláássák Ukrajna területi integritását, szuverenitását és függetlenségét, és hozzájárult Ukrajna további destabilizálásához.

                           2018.12.10.

                           170.

                           Vladimir Anatolievich BIDYOVKA/Vladimir Anatolievich BIDEVKA
                           (Владимир Анатольевич БИДЁВКА)
                           Volodymyr Anatoliyovych BIDIOVKA
                           (Володимир Анатолійович БІДЬОВКА)

                           Születési idő: 1981.3.7.
                           Születési hely: Makijivka – Donecki terület

                           Az úgynevezett »Donyecki Népköztársaság« úgynevezett »Népi Tanácsának«»elnöke«. Azzal, hogy elvállalta e tisztséget és e minőségben eljár, aktívan támogatott és végrehajtott olyan tevékenységeket és politikákat, amelyek aláássák Ukrajna területi integritását, szuverenitását és függetlenségét, és hozzájárult Ukrajna további destabilizálásához.

                           2018.12.10.

                           171.

                           Denis Nikolaevich MIROSHNICHENKO
                           (Денис Николаевич МИРОШНИЧЕНКО )

                           Születési idő: 1987.12.8.
                           Születési hely: Luhanszk

                           Az úgynevezett »Luganszki Népköztársaság« úgynevezett »Népi Tanácsának«»elnöke«. Azzal, hogy elvállalta e tisztséget és e minőségben eljár, aktívan támogatott és végrehajtott olyan tevékenységeket és politikákat, amelyek aláássák Ukrajna területi integritását, szuverenitását és függetlenségét, és hozzájárult Ukrajna további destabilizálásához.

                           2018.12.10.

                           172.

                           Aleksey Alekseevich NAYDENKO
                           (Алексей Алексеевич Найденко )
                           Oleksii Oleksiyovych NAYDENKO
                           (Олексій Олексійович Найденко)

                           Születési idő: 1980.6.2.
                           Születési hely: Doneck

                           Az úgynevezett »Donyecki Népköztársaság«»Központi Választási Bizottságának«»elnökhelyettese«. E minőségében részt vett az úgynevezett »Donyecki Népköztársaságban«2018. november 11-én tartott úgynevezett »választások« megszervezésében, ezzel aktívan támogatott és végrehajtott olyan politikákat, amelyek aláássák Ukrajna területi integritását, szuverenitását és függetlenségét, és hozzájárult Ukrajna további destabilizálásához.

                           2018.12.10.

                           173.

                           Vladimir Yurievich VYSOTSKIY
                           (Владимир Юрьевич Высоцкий)
                           Volodymyr Yuriyovych VYSOTSKYI
                           (Володимир Юрійович Висоцький)

                           Születési idő: 1985.4.7.
                           Születési hely: Krími Autonóm Köztársaság

                           Az úgynevezett »Donyecki Népköztársaság«»Központi Választási Bizottságának«»titkára«. E minőségében részt vett az úgynevezett »Donyecki Népköztársaságban«2018. november 11-én tartott úgynevezett »választások« megszervezésében, ezzel aktívan támogatott és végrehajtott olyan politikákat, amelyek aláássák Ukrajna területi integritását, szuverenitását és függetlenségét, és hozzájárult Ukrajna további destabilizálásához.

                           2018.12.10.

                           174.

                           Maksim Aleksandrovich SVIDCHENKO
                           (Максим Александрович СВИДЧЕНКО)
                           Maksym Oleksandrovych SVIDCHENKO
                           Максим Олександрович СВІДЧЕНКО

                           Születési idő: 1978.4.6.

                           Az úgynevezett »Luganszki Népköztársaság«»Központi Választási Bizottságának«»elnökhelyettese«. E minőségében részt vett az úgynevezett »Luganszki Népköztársaságban«2018. november 11-én tartott úgynevezett »választások« megszervezésében, ezzel aktívan támogatott és végrehajtott olyan politikákat, amelyek aláássák Ukrajna területi integritását, szuverenitását és függetlenségét, és hozzájárult Ukrajna további destabilizálásához.

                           2018.12.10.

                           175.

                           Ekaterina Vasilyevna TERESHCHENKO/Ekaterina Vasilievna TERESHCHENKO
                           (Екатерина Васильевна ТЕРЕЩЕНКО)
                           Kateryna Vasylivna TERESHCHENKO
                           (Катерина Василівна ТЕРЕЩЕНКО)

                           Születési idő: 1986.5.31.

                           Az úgynevezett »Luganszki Népköztársaság«»Központi Választási Bizottságának«»titkára«. E minőségében részt vett az úgynevezett »Luganszki Népköztársaságban«2018. november 11-én tartott úgynevezett »választások« megszervezésében, ezzel aktívan támogatott és végrehajtott olyan politikákat, amelyek aláássák Ukrajna területi integritását, szuverenitását és függetlenségét, és hozzájárult Ukrajna további destabilizálásához.

                           2018.12.10.”


title: A Tanács (EU) 2019/24 végrehajtási rendelete (2019. január 8.) a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK rendelet 2. cikke (3) bekezdésének végrehajtásáról, valamint az (EU) 2018/1071 végrehajtási rendelet hatályon kívül helyezéséről

text:
                  9.1.2019

                  HU

                  Az Európai Unió Hivatalos Lapja

                  L 6/2

         A TANÁCS (EU) 2019/24 VÉGREHAJTÁSI RENDELETE
         (2019. január 8.)
         a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK rendelet 2. cikke (3) bekezdésének végrehajtásáról, valamint az (EU) 2018/1071 végrehajtási rendelet hatályon kívül helyezéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló, 2001. december 27-i 2580/2001/EK tanácsi rendeletre( (1)) és különösen annak 2. cikke (3) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2018. július 30-án elfogadta a 2580/2001/EK rendelet 2. cikke (3) bekezdésének végrehajtásáról szóló (EU) 2018/1071 végrehajtási rendeletet( (2)), amely naprakésszé teszi azon személyek, csoportok és szervezetek jegyzékét (a továbbiakban: a jegyzék), akikre vagy amelyekre a 2580/2001/EK rendeletet alkalmazni kell.

                     (2)

                     A Tanács valamennyi személy, csoport és szervezet számára – amennyiben ez gyakorlatilag lehetséges volt – indokolást adott arról, hogy miért vették fel őket a jegyzékbe.

                     (3)

                     Az Európai Unió Hivatalos Lapjában közzétett értesítés útján a Tanács tájékoztatta a jegyzékben szereplő személyeket, csoportokat és szervezeteket arról a döntéséről, hogy továbbra is szerepelteti őket a jegyzékben. A Tanács arról is tájékoztatta az érintett személyeket, csoportokat és szervezeteket, hogy kérhetik a Tanács indokolását a jegyzékbe vételükkel kapcsolatban, amennyiben az indokolást még nem közölték velük.

                     (4)

                     A Tanács a 2580/2001/EK rendelet 2. cikke (3) bekezdésének megfelelően felülvizsgálta a jegyzéket. Az említett felülvizsgálat során a Tanács figyelembe vette az érintettek által benyújtott észrevételeket, valamint az illetékes nemzeti hatóságoktól kapott, a jegyzékbe vett személyek és szervezetek nemzeti státuszára vonatkozó, naprakésszé tett információkat.

                     (5)

                     A Tanács meggyőződött arról, hogy a 2001/931/KKBP közös álláspont( (3)) 1. cikkének (4) bekezdésében említett illetékes hatóságok a jegyzékben szereplő valamennyi személy, csoport és szervezet tekintetében határozatot hoztak arról, hogy azok a 2001/931/KKBP közös álláspont 1. cikkének (2) és (3) bekezdése értelmében terrorcselekményekben vettek részt. A Tanács emellett arra a következtetésre jutott, hogy azoknak a személyeknek, csoportoknak és szervezeteknek, akikre vagy amelyekre a 2001/931/KKBP közös álláspont 2., 3. és 4. cikkét alkalmazni kell, a továbbiakban is a 2580/2001/EK rendeletben előírt különleges korlátozó intézkedések hatálya alá kell tartozniuk.

                     (6)

                     A Tanács megállapította, hogy további két személy és egy szervezet vett részt a 2001/931/KKBP közös álláspont 1. cikkének (2) és (3) bekezdése szerinti terrorcselekményben, hogy e személyekkel és szervezettel kapcsolatban a közös álláspont 1. cikkének (4) bekezdése értelmében vett illetékes hatóság határozatot hozott, és hogy e személyeknek és szervezetnek a 2580/2001/EK rendeletben előírt különleges korlátozó intézkedések hatálya alá kell tartozniuk.

                     (7)

                     A jegyzéket ennek megfelelően naprakésszé kell tenni, az (EU) 2018/1071 végrehajtási rendeletet pedig hatályon kívül kell helyezni,

               ELFOGADTA EZT A RENDELETET:

            1. cikk
            A 2580/2001/EK rendelet 2. cikkének (3) bekezdésében meghatározott jegyzéket e rendelet melléklete tartalmazza.

            2. cikk
            Az (EU) 2018/1071 végrehajtási rendelet hatályát veszti.

            3. cikk
            Ez a rendelet az Európai Unió Hivatalos Lapjában való kihirdetésének napján lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. január 8-án.

                  a Tanács részéről

                  az elnök

               G. CIAMBA

            (1)  HL L 344., 2001.12.28., 70. o.

            (2)  A Tanács (EU) 2018/1071 végrehajtási rendelete (2018. július 30.) a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK rendelet 2. cikke (3) bekezdésének végrehajtásáról, valamint az (EU) 2018/468 végrehajtási rendelet hatályon kívül helyezéséről (HL L 194., 2018.7.31., 23. o.).

            (3)  A 2001. december 27-i 2001/931/KKBP közös tanácsi álláspont a terrorizmus elleni küzdelemre vonatkozó különös intézkedések alkalmazásáról (HL L 344., 2001.12.28., 93. o.).

            MELLÉKLET
            Az 1. cikkben említett személyek, csoportok és szervezetek jegyzéke
            I.   SZEMÉLYEK

                        1.

                        ABDOLLAHI Hamed (más néven Mustafa Abdullahi), született: 1960.8.11., Irán. Útlevélszám: D9004878.

                        2.

                        AL-NASSER, Abdelkarim Hussein Mohamed, született: Al Ihsa (Szaúd-Arábia), szaúdi állampolgár.

                        3.

                        AL YACOUB, Ibrahim Salih Mohammed, született: 1966.10.16., Tarut (Szaúd-Arábia), szaúdi állampolgár.

                        4.

                        ARBABSIAR Manssor (más néven Mansour Arbabsiar), született: 1955.3.6. vagy 1955.3.15., Irán. Iráni és amerikai állampolgár. Útlevélszám: C2002515 (Irán); Útlevélszám: 477845448 (Amerikai Egyesült Államok). Nemzeti személyazonosító igazolvány száma: 07442833, lejárati ideje: 2016.3.15. (amerikai egyesült államokbeli gépjárművezetői engedély).

                        5.

                        ASADI Assadollah, született: 1971.12.22., Teherán (Irán), iráni állampolgár. Iráni diplomata-útlevél száma: D9016657.

                        6.

                        BOUYERI, Mohammed (más néven Abu ZUBAIR, más néven SOBIAR, más néven Abu ZOUBAIR), született: 1978.3.8., Amszterdam (Hollandia).

                        7.

                        EL HAJJ, Hassan, született: 1988.3.22., Zaghdraiya, Szidón, Libanon, kanadai állampolgár. Útlevélszám: JX446643 (Kanada).

                        8.

                        HASHEMI MOGHADAM Saeid, született: 1962.8.6., Teherán (Irán), iráni állampolgár. Útlevélszám: D9016290, lejárati ideje: 2019.2.4.

                        9.

                        IZZ-AL-DIN, Hasan (más néven GARBAYA, Ahmed, más néven SA-ID, más néven SALWWAN, Samir), született: 1963, Libanon, libanoni állampolgár.

                        10.

                        MELIAD, Farah, született: 1980.11.5., Sydney (Ausztrália), ausztrál állampolgár. Útlevélszám: M2719127 (Ausztrália).

                        11.

                        MOHAMMED, Khalid Shaikh (más néven ALI, Salem, más néven BIN KHALID, Fahd Bin Adballah, más néven HENIN, Ashraf Refaat Nabith, más néven WADOOD, Khalid Adbul), született: 1965.4.14. vagy 1964.3.1., Pakisztán, útlevélszám: 488555.

                        12.

                        ȘANLI, Dalokay (más néven Sinan), született: 1976.10.13., Pülümür (Törökország).

                        13.

                        SHAHLAI Abdul Reza (más néven Abdol Reza Shala'i, más néven Abd-al Reza Shalai, más néven Abdorreza Shahlai, más néven Abdolreza Shahla'i, más néven Abdul-Reza Shahlaee, más néven Hajj Yusef, más néven Haji Yusif, más néven Hajji Yasir, más néven Hajji Yusif, más néven Yusuf Abu-al-Karkh), született: 1957 körül, Irán. Címei: 1. Kermanshah, Irán, 2. mehráni katonai bázis, Ilám tartomány, Irán.

                        14.

                        SHAKURI Ali Gholam, született: 1965 körül, Teherán, Irán.

                        15.

                        SOLEIMANI Qasem (más néven Ghasem Soleymani, más néven Qasmi Sulayman, más néven Qasem Soleymani, más néven Qasem Solaimani, más néven Qasem Salimani, más néven Qasem Solemani, más néven Qasem Sulaimani, más néven Qasem Sulemani), született: 1957.3.11., Irán. Iráni állampolgár. Útlevélszám: 008827 (iráni diplomata-útlevél), kibocsátás éve: 1999. Titulus/rendfokozat: vezérőrnagy.

                  II.   CSOPORTOK ÉS SZERVEZETEK

                        1.

                        „Abu Nidal Organisation” – „ANO” („Abu Nidal Szervezet”) (más néven: „Fatah Revolutionary Council” [„Fatah Forradalmi Tanács”], más néven: „Arab Revolutionary Brigades” [„Arab Forradalmi Brigádok”], más néven: „Black September” [„Fekete Szeptember”], más néven: „Revolutionary Organisation of Socialist Muslims” [„Szocialista Muzulmánok Forradalmi Szervezete”]).

                        2.

                        „Al-Aqsa Martyrs' Brigade” („Al-Aqsa Mártírjainak Brigádja”).

                        3.

                        Al-Aksza e.V.

                        4.

                        „Babbar Khalsa”.

                        5.

                        A „New People's Army-t” – „NPA-t” („Új Néphadsereg”) is magában foglaló „Communist Party of the Philippines'” („Fülöp-szigeteki Kommunista Párt”), Fülöp-szigetek.

                        6.

                        Directorate for Internal Security of the Iranian Ministry for Intelligence and Security (Az iráni Hírszerzési és Biztonsági Minisztérium Belső Biztonsági Igazgatósága)

                        7.

                        „Gama'a al-Islamiyya” (más néven „Al-Gama'a al-Islamiyya”) („Islamic Group” – „IG” [„Iszlám Csoport”]).

                        8.

                        „İslami Büyük Doğu Akıncılar Cephesi” – „IBDA-C” („Great Islamic Eastern Warriors Front” [„Nagy Iszlám Keleti Harci Front”]).

                        9.

                        A „Hamas-Izz al-Din al-Qassem”-et is magában foglaló „Hamas” („Hamász”).

                        10.

                        „Hizballah Military Wing” („Hizballah Katonai Szárny”) (más néven „Hezbollah Military Wing”, más néven „Hizbullah Military Wing”, más néven „Hizbollah Military Wing”, más néven „Hezballah Military Wing”, más néven „Hisbollah Military Wing”, más néven „Hizbu'llah Military Wing”, más néven „Hizb Allah Military Wing”, más néven „Jihad Council” [magyarul az összes Hezbollah változat, illetve „Dzsihád Tanács”] {és az irányítása alá tartozó minden egység, köztük az External Security Organisation [„Külső Biztonsági Szervezet”]}).

                        11.

                        „Hizbul Mujahideen” – „HM” („Hizbul Mudzsahedin”).

                        12.

                        „Khalistan Zindabad Force” – „KZF” („Kalisztán Zindabad Erő”).

                        13.

                        „Kurdistan Workers' Party” – „PKK” („Kurd Munkáspárt”) (más néven „KADEK”, más néven „KONGRA-GEL”).

                        14.

                        „Liberation Tigers of Tamil Eelam” – „LTTE” („A Tamil Eelam Felszabadító Tigrisei”).

                        15.

                        „Ejército de Liberación Nacional” („National Liberation Army” [„Nemzeti Felszabadítási Hadsereg”]).

                        16.

                        „Palestinian Islamic Jihad” – „PIJ” („Palesztin Iszlám Dzsihád”).

                        17.

                        „Popular Front for the Liberation of Palestine” – „PFLP” („Népi Front Palesztina Felszabadításért”).

                        18.

                        „Popular Front for the Liberation of Palestine – General Command” (más néven „PFLP – General Command”) („Népi Front Palesztina Felszabadításért – Főparancsnokság” [más néven „PFLP – Főparancsnokság”]).

                        19.

                        „Devrimci Halk Kurtuluș Partisi-Cephesi” – „DHKP/C” (más néven „Devrimci Sol”) („Revolutionary Left” [„Forradalmi Baloldal”]), más néven „Dev Sol”) („Revolutionary People's Liberation Army/Front/Party” [„Forradalmi Népi Felszabadítási Hadsereg/Front/Párt”]).

                        20.

                        „Sendero Luminoso” – „SL” („Fényes Ösvény”).

                        21.

                        „Teyrbazen Azadiya Kurdistan” – „TAK” (más néven „Kurdistan Freedom Falcons” [„Kurdisztáni Szabadság Sólymai”], más néven „Kurdistan Freedom Hawks” [„Kurdisztáni Szabadság Héjái”]).


title: A Bizottság (EU) 2019/51 végrehajtási rendelete (2019. január 11.) az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK tanácsi rendelet módosításáról

text:
                  14.1.2019

                  HU

                  Az Európai Unió Hivatalos Lapja

                  L 10/60

         A BIZOTTSÁG (EU) 2019/51 VÉGREHAJTÁSI RENDELETE
         (2019. január 11.)
         az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK tanácsi rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Irakkal fennálló gazdasági és pénzügyi kapcsolatok egyes korlátozásairól és a 2465/96/EK rendelet hatályon kívül helyezéséről szóló, 2003. július 7-i 1210/2003/EK tanácsi rendeletre (1) és különösen annak 11. cikke b) pontjára,
         mivel:

                     (1)

                     Az 1210/2003/EK rendelet III. melléklete felsorolja azon állami intézményeket, vállalkozásokat és szervezeteket, valamint a korábbi iraki kormány azon természetes és jogi személyeit, intézményeit és szervezeteit, amelyekre az említett rendelet értelmében a 2003. május 22-én Irakon kívül található pénzkészletek és gazdasági erőforrások befagyasztása vonatkozik.

                     (2)

                     2019. január 8-án az Egyesült Nemzetek Biztonsági Tanácsának szankcióbizottsága úgy határozott, hogy három bejegyzést töröl azon személyek és szervezetek jegyzékéből, amelyek vonatkozásában a pénzkészletek és gazdasági erőforrások befagyasztását alkalmazni kell.

                     (3)

                     Az 1210/2003/EK rendelet III. mellékletét ezért ennek megfelelően módosítani kell,

               ELFOGADTA EZT A RENDELETET:

            1. cikk
            Az 1210/2003/EK rendelet III. melléklete az e rendelet mellékletében foglaltak szerint módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. január 11-én.

                  a Bizottság részéről,

                  az elnök nevében,

                  a Külpolitikai Eszközökért Felelős Szolgálat vezetője

            (1)  HL L 169., 2003.7.8., 6. o.

            MELLÉKLET
            Az 1210/2003/EK tanácsi rendelet III. mellékletében a következő bejegyzéseket el kell hagyni:

                        „42.

                        GENERAL ESTABLISHMENT FOR DESIGNS AND RESEARCH. Cím: P.O. Box 6061, Aamiriya, 7 Nisan, Aamiriya, Irak.”

                        „126.

                        STATE ENTERPRISE FOR ALUMINUM SEMI PRODUCTS. Cím: P.O. Box 38, Nasiriyah, Irak.”

                        „130.

                        STATE ENTERPRISE FOR CABLES AND WIRES (alias STATE CABLES AND WIRES ENTERPRISE). Cím: P.O. Box 44, Nassiriyah, Irak.”


title: A Bizottság (EU) 2019/49 végrehajtási rendelete (2019. január 4.) a nátrium-szelenit, a bevont, granulált nátrium-szelenit és a cink-L-szeleno-metionin valamennyi állatfaj takarmány-adalékanyagaként történő engedélyezéséről (EGT-vonatkozású szöveg.)

text:
                  14.1.2019

                  HU

                  Az Európai Unió Hivatalos Lapja

                  L 10/2

         A BIZOTTSÁG (EU) 2019/49 VÉGREHAJTÁSI RENDELETE
         (2019. január 4.)
         a nátrium-szelenit, a bevont, granulált nátrium-szelenit és a cink-L-szeleno-metionin valamennyi állatfaj takarmány-adalékanyagaként történő engedélyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról. Az említett rendelet 10. cikke előírja a 70/524/EGK tanácsi irányelv (2) alapján engedélyezett adalékanyagok újraértékelését.

                     (2)

                     A nátrium-szelenit valamennyi állatfaj takarmány-adalékanyagaként való felhasználását határozatlan időre engedélyezték a 70/524/EGK irányelvnek megfelelően. Az anyag ezt követően az 1831/2003/EK rendelet 10. cikke (1) bekezdésének megfelelően meglévő termékként bekerült a takarmány-adalékanyagok nyilvántartásába.

                     (3)

                     Az 1831/2003/EK rendelet 7. cikkével összefüggésben értelmezett 10. cikke (2) bekezdésének megfelelően kérelmet nyújtottak be a nátrium-szelenit valamennyi állatfaj takarmány-adalékanyagaként történő újraértékelésére vonatkozóan. Az újraértékelés keretében kérelmet nyújtottak be a nátrium-szelenit bevont, granulált formájára vonatkozóan is.

                     (4)

                     Az 1831/2003/EK rendelet 7. cikkének megfelelően kérelmet nyújtottak be továbbá a cink-L-szeleno-metionin valamennyi állatfaj takarmány-adalékanyagaként történő felhasználásának engedélyezésére vonatkozóan.

                     (5)

                     A kérelmezők a nátrium-szelenitnek, a bevont, granulált nátrium-szelenitnek és a cink-L-szeleno-metioninnak a „tápértékkel rendelkező adalékanyagok” adalékanyag-kategóriába való besorolását kérték. A kérelmekhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

                     (6)

                     Az Európai Élelmiszerbiztonsági Hatóság (a továbbiakban: Hatóság) 2015. október 20-i (3), 2016. január 28-i (4), 2016. március 8-i (5) és 2018. február 20-i (6) véleményében megállapította, hogy a javasolt felhasználási feltételek mellett a nátrium-szelenit, a bevont, granulált nátrium-szelenit és a cink-L-szeleno-metionin nincs káros hatással sem az állati és emberi egészségre, sem a környezetre. Tekintettel a szerves szelénnel történő kiegészítés egyéb szerves szelénvegyületekre vonatkozóan megállapított korlátozására, a Hatóság arra a következtetésre jutott, hogy azt a cink-L-szeleno-metioninra is alkalmazni kell. A Hatóság továbbá arra a következtetésre jutott, hogy a nátrium-szelenit, a bevont, granulált nátrium-szelenit és a cink-L-szeleno-metionin valamennyi állatfaj esetében hatékony szelénforrásnak tekinthető. A Hatóság úgy ítélte meg, hogy nem szükséges a forgalomba hozatal utáni egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagokra vonatkozó analitikai módszerekről szóló jelentéseket.

                     (7)

                     A nátrium-szelenit, a bevont, granulált nátrium-szelenit és a cink-L-szeleno-metionin értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek.

                     (8)

                     mivel semmilyen biztonsági ok nem indokolja a nátrium-szelenit engedélyezési feltételeire vonatkozó módosítások azonnali alkalmazását, helyénvaló átmeneti időszakot biztosítani az érdekelt felek számára, hogy felkészülhessenek az engedélyezésből adódó új követelmények teljesítésére.

                     (9)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Engedélyezés
            A mellékletben meghatározott, a „tápértékkel rendelkező adalékanyagok” adalékanyag-kategóriába és a „nyomelemek vegyületei” funkcionális csoportba tartozó anyagok takarmány-adalékanyagként történő felhasználása a mellékletben meghatározott feltételek mellett engedélyezett.

            2. cikk
            Átmeneti intézkedések

               (1)   A nátrium-szelenit és az azt tartalmazó előkeverékek, amelyeket 2019. augusztus 3. előtt állítottak elő és címkéztek fel a 2019. február 3. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók.

               (2)   A mellékletben meghatározott nátrium-szelenitet tartalmazó azon takarmány-alapanyagok és takarmánykeverékek, amelyeket 2020. február 3. előtt címkéztek fel a 2019. február 3. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók, amennyiben azokat élelmiszer-termelő állatok takarmányozására szánják.

               (3)   A mellékletben meghatározott nátrium-szelenitet tartalmazó azon takarmány-alapanyagok és takarmánykeverékek, amelyeket 2021. február 3. előtt állítottak elő és címkéztek fel a 2019. február 3. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók, amennyiben azokat nem élelmiszer-termelő állatok takarmányozására szánják.

            3. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. január 4-én.

                  a Bizottság részéről

                  az elnök

               Jean-Claude JUNCKER

            (1)  HL L 268., 2003.10.18., 29. o.

            (2)  A Tanács 70/524/EGK irányelve (1970. november 23.) a takarmány-adalékanyagokról (HL L 270., 1970.12.14., 1. o.).

            (3)  EFSA Journal 2015;13(11):4271.

            (4)  EFSA Journal 2016;14(2):4398.

            (5)  EFSA Journal 2016;14(3):4442.

            (6)  EFSA Journal 2018;16(3):5197.

            MELLÉKLET

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        A 12 %-os nedvességtartalmú teljes értékű takarmány szeléntartalma mg/kg-ban

                           Kategória: tápértékkel rendelkező adalékanyagok. Funkcionális csoport: nyomelemek vegyületei

                        3b801

                        Nátrium-szelenit

                           Az adalékanyag jellemzése

                        Nátrium-szelenit, por formájában, legalább 45 %-os szeléntartalommal.

                           A hatóanyag jellemzése

                        Nátrium-szelenit
                        Kémiai képlet: Na2SeO3

                        CAS-szám: 10102-18-8
                        EINECS-szám: 233-267-9

                           Analitikai módszer
                            (1)

                        A nátrium-szelenit jellemzésére:

                                    —

                                    titrimetria – Európai Gyógyszerkönyv Monográfia 01/2008:1677; és/vagy

                                    —

                                    gravimetria

                              A nátrium-szelenit teljes nátriumtartalmának meghatározására:

                                    —

                                    atomabszorpciós spektrometria (AAS) – EN ISO 6869:2000; vagy

                                    —

                                    induktív csatolású plazma atomemissziós spektrometria (ICP-AES) – EN 15510:2007

                              Az előkeverékek, takarmánykeverékek és takarmány-alapanyagok teljes szeléntartalmának meghatározására:

                                    —

                                    hidrides atomabszorpciós spektrometria (HGAAS) mikrohullámú feltárást követően – EN 16159:2012

                        Valamennyi faj

                        —

                        0,50 (összesen)

                                    1.

                                    A nátrium-szelenit forgalmazása és készítmények adalékanyagaként való felhasználása megengedett.

                                    2.

                                    Az adalékanyag előkeverék formájában keverendő bele a takarmányba.

                                    3.

                                    A takarmányipari vállalkozóknak munkafolyamatokat és szervezeti intézkedéseket kell meghatározniuk az adalékanyag és az előkeverék felhasználói számára a belégzés, a bőrrel való érintkezés és a szembe kerülés jelentette veszélyek kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeveréket megfelelő egyéni védőeszközzel kell használni.

                        2029. február 3.

                        3b802

                        Bevont, granulált nátrium-szelenit

                           Az adalékanyag jellemzése

                        Bevont, granulált nátrium-szelenit készítmény a következőkkel:

                                    —

                                    szeléntartalom: 1–4,5 % és

                                    —

                                    bevonóanyagok és diszpergálószerek (poloxi-etilén (20) szorbitán-monolaurát (E 432), glicerin-polietilénglikol-ricinoleát (E 484), polietilénglikol 300, szorbitol (E 420ii) vagy maltodextrin) – legfeljebb 5 %
                                    és

                                    —

                                    granulálószerek (kalcium-magnézium-karbonát, kalcium-karbonát, kukoricacsutka) – legfeljebb 100 % m/m-ig.

                              50 μm-nél kisebb részecskék: 5 % alatt

                           A hatóanyag jellemzése

                        Nátrium-szelenit
                        Kémiai képlet: Na2SeO3

                        CAS-szám: 10102-18-8
                        EINECS-szám: 233-267-9

                           Analitikai módszer
                            (1)

                        A takarmány-adalékanyag teljes szeléntartalmának meghatározására (bevont, granulált készítmény):

                                    —

                                    induktív csatolású plazma atomemissziós spektrometria (ICP-AES); vagy

                                    —

                                    induktív csatolású plazma tömegspektrometria (ICP/MS)

                              A takarmány-adalékanyag teljes nátriumtartalmának meghatározására (bevont, granulált készítmény):

                                    —

                                    atomabszorpciós spektrometria (AAS) – EN ISO 6869:2000 szabvány; vagy

                                    —

                                    induktív csatolású plazma atomemissziós spektrometria (ICP–AES) – EN 15510:2007

                              Az előkeverékek, takarmánykeverékek és takarmány-alapanyagok teljes szeléntartalmának meghatározására:

                                    —

                                    hidrides atomabszorpciós spektrometria (HGAAS) mikrohullámú feltárást követően – EN 16159:2012

                        Valamennyi faj

                        —

                        0,50 (összesen)

                                    1.

                                    Az adalékanyag előkeverék formájában keverendő bele a takarmányba.

                                    2.

                                    A takarmányipari vállalkozóknak munkafolyamatokat és szervezeti intézkedéseket kell meghatározniuk az adalékanyag és az előkeverék felhasználói számára a belégzés, a bőrrel való érintkezés és a szembe kerülés jelentette veszélyek kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeveréket megfelelő egyéni védőeszközzel kell használni.

                        2029. február 3.

                        3b818

                        —

                        Cink-L-szeleno-metionin

                           Az adalékanyag jellemzése

                        Cink-L-szeleno-metioninból álló szilárd készítmény 1–2 g/kg szeléntartalommal

                           A hatóanyag jellemzése

                        Szerves szelén cink-L-szeleno-metionin formájában
                        Kémiai képlet: C5H10ClNO2SeZn
                        Kristályos por a következőkkel:

                                    > 62 % L-szeleno-metionin,

                                    > 24,5 % szelén,

                                    > 19 % cink és

                                    > 20 % klorid

                           Analitikai módszer
                            (1)

                        A takarmány-adalékanyagban található szeleno-metionin meghatározására:

                                    —

                                    nagy teljesítményű folyadékkromatográfia fluoreszcenciás meghatározással (HPLC-UV)

                              A takarmány-adalékanyag teljes szeléntartalmának meghatározására:

                                    —

                                    induktív csatolású plazma atomemissziós spektrometria (ICP-AES); vagy

                                    —

                                    induktív csatolású plazma tömegspektrometria (ICP/MS)

                              Az előkeverékek, takarmánykeverékek és takarmány-alapanyagok teljes szeléntartalmának meghatározására:

                                    —

                                    hidrides atomabszorpciós spektrometria (HGAAS) mikrohullámú feltárást követően (EN–16159)

                              A takarmány-adalékanyag teljes cinktartalmának meghatározására:

                                    —

                                    induktív csatolású plazma atomemissziós spektrometria (ICP-AES) – EN 15510; vagy

                                    —

                                    induktív csatolású plazma atomemissziós spektrometria nyomás alatt végzett roncsolást követően (ICP-AES) – EN 15621

                        Valamennyi faj

                        —

                        0,50 (összesen)

                                    1.

                                    Az adalékanyag előkeverék formájában keverendő bele a takarmányba.

                                    2.

                                    A takarmányipari vállalkozóknak munkafolyamatokat és szervezeti intézkedéseket kell meghatározniuk az adalékanyag és az előkeverékek felhasználói számára a belégzés, a bőrrel való érintkezés és a szembe kerülés jelentette veszélyek kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeveréket megfelelő egyéni védőeszközzel kell használni.

                                    3.

                                    Az adalékanyag és az előkeverék használati utasításában fel kell tüntetni a tárolási feltételeket és a hőkezeléssel szembeni stabilitást.

                                    4.

                                    Szerves szelénnel történő maximális kiegészítés:
                                    0,20 mg Se/kg a 12 %-os nedvességtartalmú teljes értékű takarmányban.

                        2029. február 3.

               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2019/110 végrehajtási rendelete (2019. január 24.) az Allanblackia magolaj (EU) 2015/2283 európai parlamenti és tanácsi rendelet szerinti, új élelmiszerként történő kiterjesztett felhasználásának engedélyezéséről és az (EU) 2017/2470 bizottsági végrehajtási rendelet módosításáról (EGT-vonatkozású szöveg.)

text:
                  25.1.2019

                  HU

                  Az Európai Unió Hivatalos Lapja

                  L 23/11

         A BIZOTTSÁG (EU) 2019/110 VÉGREHAJTÁSI RENDELETE
         (2019. január 24.)
         az Allanblackia magolaj (EU) 2015/2283 európai parlamenti és tanácsi rendelet szerinti, új élelmiszerként történő kiterjesztett felhasználásának engedélyezéséről és az (EU) 2017/2470 bizottsági végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 12. cikkére,
         mivel:

                     (1)

                     Az (EU) 2015/2283 rendelet értelmében csak engedélyezett és az uniós jegyzékbe felvett új élelmiszerek hozhatók forgalomba az Unióban.

                     (2)

                     A Bizottság az (EU) 2015/2283 rendelet 8. cikke alapján elfogadta az engedélyezett új élelmiszerek uniós jegyzékét megállapító (EU) 2017/2470 bizottsági végrehajtási rendeletet (2).

                     (3)

                     Az (EU) 2015/2283 rendelet 12. cikke értelmében a Bizottságnak elő kell terjesztenie az új élelmiszer Unión belül történő forgalomba hozatalának engedélyezésére és az uniós jegyzék naprakésszé tételére vonatkozó végrehajtási jogi aktus tervezetét.

                     (4)

                     A 2008/559/EK bizottsági határozat (3) a 258/97/EK európai parlamenti és tanácsi rendelettel (4) összhangban és az Európai Élelmiszerbiztonsági Hatóság (a továbbiakban: hatóság) véleménye (5) alapján engedélyezte az Allanblackia magolaj kenhető zsiradékokban és kenhető tejszínalapú krémekben történő felhasználás céljából új élelmiszer-összetevőként való forgalomba hozatalát.

                     (5)

                     2014. szeptember 22-én az Unilever NV/Unilever PLC a 258/97/EK rendelet 4. cikkével összhangban kérelmet nyújtott be az illetékes holland hatósághoz az Allanblackia magolaj felhasználásának és felhasználási mennyiségeinek kiterjesztése iránt. A kérelemben a kérelmező az Allanblackia magolaj felhasználásának további élelmiszer-kategóriára (növényi olajok és tej keverékeire) történő kiterjesztését, valamint az Allanblackia magolaj maximális megengedett mennyiségeinek növelését kérte a 2008/559/EK határozat által már engedélyezett élelmiszer-kategóriákra vonatkozóan. A kérelmező kérte továbbá az Allanblackia magolaj termékspecifikációjának módosítását is, különösen a következők tekintetében: a kis mennyiségű telített zsírsavak feltüntetésének egyszerűsítése: a laurin-, mirisztin- és palmitinsav egyetlen kombinált paraméterben (C12:0 – C14:0 – C16:0) történő feltüntetése; a kis mennyiségű (azaz 1 % alatti) palmitoleinsav és az arachinsav feltüntetésének elhagyása és a többszörösen telítetlen zsírsavak (PUFA) feltüntetése; a jódszám feltüntetésének elhagyása; a transzzsírsavak maximális mennyiségének növelése (≤ 0,5 %-ról ≤ 1 %-ra); a peroxidszám maximális mennyiségének növelése (≤ 0,8 meq/kg-ról ≤ 1,0 meq/kg-ra); a nem szappanosítható rész maximális mennyiségének növelése (≤ 0,1 %-ról ≤ 1 %-ra). A hatóságnak nincsenek a specifikációs paraméterek javasolt változtatásaival összefüggésben biztonsági aggályai.

                     (6)

                     2017. december 13-án a holland illetékes hatóság közzétette elsődleges értékelési jelentését. Ebben a jelentésben a szóban forgó holland hatóság arra a következtetésre jutott, hogy az Allanblackia magolaj javasolt felhasználásának és felhasználási szintjeinek kiterjesztése, valamint az Allanblackia magolaj specifikációjának módosítása megfelel a 258/97/EK rendelet 3. cikkének (1) bekezdésében az új élelmiszer-összetevők vonatkozásában megállapított feltételeknek.

                     (7)

                     Az (EU) 2015/2283 rendelet 35. cikkének (1) bekezdése úgy rendelkezik, hogy a 258/97/EK rendelet 4. cikke alapján valamely tagállamhoz benyújtott, új élelmiszer Unión belüli forgalomba hozatalára irányuló olyan kérelmeket, amelyek kapcsán 2018. január 1-jéig nem született végleges döntés, az (EU) 2015/2283 rendelet alapján benyújtott kérelemként kell kezelni.

                     (8)

                     Noha az Allanblackia magolaj felhasználásának kiterjesztésére irányuló kérelmet a 258/97/EK rendelet 4. cikkének megfelelően nyújtották be egy tagállamhoz, az az (EU) 2015/2283 rendeletben meghatározott követelményeknek is megfelel.

                     (9)

                     Az (EU) 2015/2283 rendelet 10. cikke (3) bekezdésének megfelelően a Bizottság 2018. április 25-én konzultált a hatósággal, és felkérte, hogy az Allanblackia magolaj új élelmiszer értékelésének elvégzésével nyújtson tudományos szakvéleményt.

                     (10)

                     2018. június 27-én a hatóság tudományos szakvéleményt fogadott el – az Allanblackia magolaj növényi olajok és tej keverékében, valamint kenhető zsiradékokban és kenhető tejszínalapú krémekben – a kérelmező által kérelmezetteknek megfelelően 30 tömegszázalékig történő kiterjesztett felhasználásának biztonságosságától (6). Ez a szakvélemény megfelel az (EU) 2015/2283 rendelet 11. cikkében meghatározott követelményeknek. A növényi olajok és a tej keverékei a következő élelmiszer-kategóriába tartoznak: Tejtermék-helyettesítők, beleértve az italfehérítőket is.

                     (11)

                     Az említett szakvélemény alapján kellő megalapozottsággal kijelenthető, hogy a módosított specifikációjú Allanblackia magolaj a javasolt felhasználások és felhasználási szintek mellett megfelel az (EU) 2015/2283 rendelet 12. cikke (1) bekezdésének.

                     (12)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk

               (1)   Az engedélyezett új élelmiszereknek az (EU) 2017/2470 végrehajtási rendelet értelmében létrehozott uniós jegyzékében az Allanblackia magolajra vonatkozó bejegyzést az e rendelet mellékletében meghatározottak szerint módosítani kell.

               (2)   Az uniós jegyzékben foglalt, az első bekezdésben említett bejegyzésnek tartalmaznia kell az e rendelet mellékletében meghatározott felhasználási feltételeket és jelölési követelményeket is.

            2. cikk
            Az (EU) 2017/2470 végrehajtási rendelet melléklete e rendelet mellékletének megfelelően módosul.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. január 24-én.

                  a Bizottság részéről

                  az elnök

               Jean-Claude JUNCKER

            (1)  HL L 327., 2015.12.11., 1. o.

            (2)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).

            (3)  A Bizottság 2008/559/EK határozata (2008. június 27.) az Allanblackia magolajnak a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatala engedélyezéséről (HL L 180., 2008.7.9., 20. o.).

            (4)  Az Európai Parlament és a Tanács 258/97/EK rendelete (1997. január 27.) az új élelmiszerekről és az új élelmiszer-összetevőkről (HL L 43., 1997.2.14., 1. o.).

            (5)  EFSA NDA testület (Az EFSA diétás termékekkel, táplálkozással és allergiákkal foglalkozó testülete), 2007. Az Allanblackia magolaj kenhető zsiradékokban és kenhető tejszínalapú krémekben történő felhasználásának biztonságossága (Safety of Allanblackia seed oil for use in yellow fat and cream based spreads), EFSA Journal (2007) 580, 1–10.

            (6)  EFSA Journal (2018); 16(8):5362.

            MELLÉKLET
            Az (EU) 2017/2470 végrehajtási rendelet melléklete a következőképpen módosul:

                        1.

                        Az 1. táblázatban (Engedélyezett új élelmiszerek) az „Allanblackia magolaj” bejegyzés helyébe a következő bejegyzés lép:

                                    Engedélyezett új élelmiszer

                                    Az új élelmiszer felhasználásának feltételei

                                    További különös jelölési követelmények

                                    Egyéb követelmények

                                    „
                                          Allanblackia

                                       magolaj

                                       Adott élelmiszer-kategória

                                       Maximális mennyiségek

                                    Az új élelmiszer megnevezése az azt tartalmazó élelmiszerek jelölésén: »Allanblackia magolaj«”

                                    Kenhető zsiradékok és kenhető tejszínalapú krémek

                                    30 g/100 g

                                    Növényi olajok (*) és tej (a „tejtermék-helyettesítők, beleértve az italfehérítőket is” élelmiszer-kategóriába tartozó) keveréke

                                    30 g/100 g

                                                (*)

                                                Az 1308/2013/EU rendelet VII. mellékletének VIII. részében meghatározott olívaolajok és olívapogácsa-olajok kivételével.

                        2.

                        A 2. táblázatban (Specifikációk) az „Allanblackia magolaj” bejegyzés helyébe a következő bejegyzés lép:

                                    Engedélyezett új élelmiszer

                                    Specifikációk

                                    „
                                          Allanblackia

                                       magolaj

                                       Leírás/meghatározás:

                                       Az Allanblackia magolaj az Allanblackia családhoz tartozó növényfajok (az A. floribunda [más néven A. parviflora] és az A. stuhlmannii) magjából nyert olaj.

                                       A zsírsavak összetétele (az összes zsírsav %-ában):

                                    Laurinsav – mirisztinsav – palmitinsav (C12:0 – C14:0 – C16:0): e savak összege < 4,0 %
                                    Sztearinsav (C18:0): 45–58 %
                                    Olajsav (C18:1): 40–51 %
                                    Többszörösen telítetlen zsírsavak (PUFA): < 2 %

                                       Jellemzők:

                                    Szabad zsírsavak: az összes zsírsav legfeljebb 0,1 %-a
                                    Transzzsírsavak: az összes zsírsav legfeljebb 1,0 %-a
                                    Peroxidszám: legfeljebb 1,0 meq/kg
                                    El nem szappanosítható rész: az olaj legfeljebb 1,0 %(m/m)-a
                                    Elszappanosítási szám: 185–198 mg KOH/g”


title: A Bizottság (EU) 2019/108 végrehajtási rendelete (2019. január 24.) az (EU) 2015/2283 európai parlamenti és tanácsi rendelet alapján az Euphausia superba krillből származó lipidextraktum új élelmiszer-összetevő specifikációi módosításának engedélyezéséről, valamint az (EU) 2017/2470 bizottsági végrehajtási rendelet módosításáról (EGT-vonatkozású szöveg.)

text:
                  25.1.2019

                  HU

                  Az Európai Unió Hivatalos Lapja

                  L 23/4

         A BIZOTTSÁG (EU) 2019/108 VÉGREHAJTÁSI RENDELETE
         (2019. január 24.)
         az (EU) 2015/2283 európai parlamenti és tanácsi rendelet alapján az Euphausia superba krillből származó lipidextraktum új élelmiszer-összetevő specifikációi módosításának engedélyezéséről, valamint az (EU) 2017/2470 bizottsági végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 12. cikkére,
         mivel:

                     (1)

                     Az (EU) 2015/2283 rendelet értelmében csak engedélyezett és az uniós jegyzékbe felvett új élelmiszerek hozhatók forgalomba az Unióban.

                     (2)

                     A Bizottság az (EU) 2015/2283 rendelet 8. cikke alapján elfogadta az engedélyezett új élelmiszerek uniós jegyzékét megállapító (EU) 2017/2470 bizottsági végrehajtási rendeletet (2).

                     (3)

                     Az (EU) 2015/2283 rendelet 12. cikke értelmében a Bizottság határoz az új élelmiszerek engedélyezéséről és az Unión belül történő forgalomba hozataláról, valamint az uniós jegyzék naprakésszé tételéről.

                     (4)

                     A 2009/752/EK bizottsági határozat (3) a 258/97/EK európai parlamenti és tanácsi rendelettel (4) összhangban engedélyezte az Euphausia superba krillből származó lipidextraktumnak bizonyos élelmiszerekben felhasznált új élelmiszer-összetevőként történő forgalomba hozatalát. A fenti határozatban a foszfolipidek maximális határértéke 50 %.

                     (5)

                     A Bizottság (EU) 2016/598 végrehajtási határozata (5) a 258/97/EK rendelettel összhangban engedélyezte az Euphausia superba krillből származó lipidextraktumnak étrend-kiegészítőkben új élelmiszer-összetevőként történő kiterjesztett felhasználását. A fenti határozatban a foszfolipid minimális értéke 35 %.

                     (6)

                     Az illetékes finn hatóságok (6) engedélyezték az Euphausia superba krillből származó, foszfolipidekben gazdag olaj új élelmiszer-összetevő bizonyos élelmiszer-kategóriákban történő felhasználását. A fenti határozatban a foszfolipidek minimális értéke 60 %.

                     (7)

                     Az Euphausia superba krillből származó olaj és az Euphausia superba krillből származó, foszfolipidekben gazdag olaj alkalmazási feltételei megegyeznek, és az ejkozapentaénsav és a dokozahexénsav együttes maximális mennyiségein alapulnak. Különböznek azonban a foszfolipid-tartalomban, amelyet az Euphausia superba krillből származó olaj esetében 35 % és 50 % közötti tartományban, az Euphausia superba krillből származó, foszfolipidekben gazdag olaj esetében pedig minimum 60 %-ban állapítottak meg. A hatályos engedélyek ezért az Euphausia superba krillből származó olaj esetében nem fedik le az 50 % és 60 % közötti tartományt.

                     (8)

                     2018. augusztus 29-én az Aker BioMarine A/S vállalat (a továbbiakban: a kérelmező) az (EU) 2015/2283 rendelet 10. cikkének (1) bekezdése értelmében kérelmet nyújtott be a Bizottsághoz az Euphausia superba krillből származó olaj új élelmiszer specifikációinak módosítására. A kérelmező a maximális foszfolipid-tartalom 50 %-ról 60 %-nál kevesebbre emelését kérelmezte, ezáltal lefedve a jelenleg nem engedélyezett foszfolipid-koncentrációt.

                     (9)

                     A Bizottság szerint nincs szükség arra, hogy az Európai Élelmiszerbiztonsági Hatóság az (EU) 2015/2283 rendelet 10. cikk (3) bekezdése szerint biztonsági értékelést végezzen a jelenlegi kérelemről, mivel ha egy adott új élelmiszer-összetevő bizonyos szintjeit már értékelték, és biztonságosnak ítélték meg, akkor ugyanezen összetevő alacsonyabb szintjei is biztonságosak. Az ejkozapentaénsav és a dokozahexénsav engedélyezett együttes maximális mennyiségei az Euphausia superba krillből származó olaj és az Euphausia superba krillből származó, foszfolipidekben gazdag olaj esetében az (EU) 2017/2470 végrehajtási rendelet alapján megegyeznek. Az Euphausia superba krillből származó olaj specifikációjában szereplő foszfolipid-szint javasolt módosítása nem változtatja meg az engedélyezését, valamint az Euphausia superba krillből származó foszfolipidekben gazdag olaj engedélyezését alátámasztó biztonsági megfontolásokat, amelyek megállapították, hogy a 60 % feletti és a 60 % alatti foszfolipid-szint egyaránt biztonságos.

                     (10)

                     A specifikációkban szereplő foszfolipid-tartalom javasolt módosítása lefedi az Euphausia superba krillből származó olaj és az Euphausia superba krillből származó, foszfolipidekben gazdag olaj foszfolipid-tartalma közötti rést. Ezért helyénvaló a javasolt foszfolipid-szintre módosítani az Euphausia superba krillből származó olaj új élelmiszer specifikációit.

                     (11)

                     A kérelemben szereplő információk alapján kellő megalapozottsággal megállapítható, hogy az Euphausia superba krillből származó olaj új élelmiszer-összetevő specifikációinak javasolt módosítása megfelel az (EU) 2015/2283 rendelet 12. cikke (2) bekezdésének.

                     (12)

                     Az (EU) 2017/2470 végrehajtási rendeletet ezért ennek megfelelően módosítani kell.

                     (13)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Az engedélyezett új élelmiszereknek az (EU) 2015/2283 rendelet 8. cikke értelmében létrehozott uniós jegyzékében az Euphausia superba krillből származó olajra vonatkozó bejegyzést az e rendelet mellékletében meghatározottak szerint módosítani kell.

            2. cikk
            Az (EU) 2017/2470 végrehajtási rendelet melléklete e rendelet mellékletének megfelelően módosul.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. január 24-én.

                  a Bizottság részéről

                  az elnök

               Jean-Claude JUNCKER

            (1)  HL L 327., 2015.12.11., 1. o.

            (2)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).

            (3)  A Bizottság 2009/752/EK határozata (2009. október 12.) az Euphausia superba krillből származó lipidextraktumnak a 258/97/EK európai parlamenti és tanácsi rendelet szerinti új élelmiszer-összetevőként történő forgalomba hozatalának engedélyezéséről (HL L 268., 2009.10.13., 33. o.).

            (4)  Az Európai Parlament és a Tanács 258/97/EK rendelete (1997. január 27.) az új élelmiszerekről és az új élelmiszer-összetevőkről (HL L 43., 1997.2.14., 1. o.).

            (5)  A Bizottság (EU) 2016/598 végrehajtási határozata (2016. április 14.) az Euphausia superba krillből származó lipidextraktumnak a 258/97/EK európai parlamenti és tanácsi rendelet szerinti új élelmiszer-összetevőként történő kiterjesztett felhasználásának engedélyezéséről (HL L 103., 2016.4.19., 34. o.).

            (6)  2015. május 13-i levél (https://ec.europa.eu/food/sites/food/files/safety/docs/novel-food_authorisation_2015_auth-letter_krill-oil_en.pdf)

            MELLÉKLET
            Az (EU) 2017/2470 végrehajtási rendelet mellékletének 2. táblázatában (Specifikációk) az „Euphausia superba krillből származó olaj” bejegyzés helyébe a következő bejegyzés lép:

                           Engedélyezett új élelmiszer

                           Specifikációk

                           „
                                 Euphausia superba

                              krillből származó olaj

                              Leírás/meghatározás:

                           A lipidextraktum Euphausia superba krillből történő előállításához a zúzott mélyfagyasztott krillt vagy a szárított krillisztet lipidextrakciónak vetik alá, melyhez (a 2009/32/EK irányelv alapján) jóváhagyott extrakciós oldószert használnak. A fehérjéket és a krill maradékait szűréssel távolítják el a lipidextraktumból. Az extrakciós oldószereket és a visszamaradó vizet párologtatás útján távolítják el.
                           Elszappanosítási szám: ≤ 230 mg KOH/g
                           Peroxidszám (PV): ≤ 3 meq O2/kg olaj
                           Oxidációs stabilitás: Az Euphausia superba krillből származó olajat tartalmazó valamennyi élelmiszeren fel kell tüntetni a megfelelő és elismert nemzeti/nemzetközi vizsgálati módszerrel (pl. AOAC) kimutatott oxidációs stabilitást.
                           Nedvesség- és illóanyag-tartalom: ≤ 3 % vagy 0,6 25 °C-on való vízaktivitásban kifejezve
                           Foszfolipidek: ≥ 35 % – < 60 %
                           Transzzsírsavak: ≤ 1 %
                           EPA (ejkozapentaénsav): ≥ 9 %
                           DHA (dokozahexénsav): ≥ 5 %”